Tumrap bebrayan Jawa,sasi Besar kalebu salah sawijining sasi Jawa kang akeh kanggo mantu. amarga sasi iki dianggep sasi kang apik kanggo ngrabekake anak. nanging wiwit kapan,akeh sing padha ora ngerti asal-usule. nganti tekan saiki,sasi besar dadi jujugane masyarakat jawa kanggo duwe gawe mantu. kaya ing sasi November 2011 wingi,yen manut petungan sasi jawa isih kalebu ing sasi besar. mula ora aneh yen ing masyarakat Jawa akeh sing padha duwe gawe mantu,ing ngendi-endi wong padha ewuh mantu. Nganti sing arep jagong bingung,amarga bareng-bareng.Lan sing cetha dhuwit akeh sing metu,amarga bola-bali nyumbang...saliyane iku,ing tradhisi umat Islam,klebu masyarakat jawa sing ngrasuk agama Islam padha nindhakake ibadah haji. ibadah haji iku uga dumadi ing sasi besar utawa yen ing kalender Islam dijenengke sasi Dzulhijah. Ora mung masyarakat Jawa thok sing padha nindhakake ibadah haji,nanging wong sadonya sing agamane Islam lan kuwat,kabeh padha tumuju ing negara Arab Saudi<penere kutha Mekah. dene ing sasi Besar uga,pase tanggal 10 dzulhijah,masyarakat jawa sing ngrasuk agama islam padha nindakake sholat Idul Adha,mbeleh kewan kurban,lan bengi sedurunge padha takbiran. Tradhisi sasi besar uga dipengeti dening pehak kraton mataram kanthi nggelar tradhisi grebeg,jenenge Grebeg Besar. Kraton mataram sing nggelar grebeg yaiku kraton Kasunanan Surakarta lan Kraton Kasultanan Ngayogyakarta. Adate grebeg sawal kang diadani ing sasi Sawal,mengeti Idul Fitri lan Grebeg Mulud kang diadani ing sasi Mulud utawa ing Islam diarani Rabiul Awal.Diarani sasi Mulud amarga kanggo mengeti wiyosane (maulid tegese lair) Kanjeng